Tartalom

# JDBC-kapcsolat

Megadja a JDBC-adatbázisok elérésének beállításait.

## JDBC-példák

A JDBC-illesztőprogram osztályát JDBC-adatbázishoz kapcsolódásra használhatja a LibreOffice-ból. Az illesztőprogram-osztályt az adatbázis-kezelő gyártója biztosítja. JDBC-adatbázisra két példa az Oracle és a MySQL.

Az illesztőprogram-osztályokat hozzá kell adni a LibreOffice-hoz a LibreOffice - Beállításokz Eszközök- Beállítások - LibreOffice - Speciális alatt.

### Oracle adatbázis

Egy Oracle-adatbázis eléréséhez Solaris és Linux rendszereken használhatja a JDBC-illesztőprogramot. Az adatbázis eléréséhez Windows rendszerből ODBC-illesztőprogramra van szükség.

UNIX alatt győződjön meg róla, hogy az Oracle-adatbáziskliens JDBC-támogatással van-e telepítve. A Solaris Oracle kliens 8.x változat JDBC illesztőprogram-osztálya az <Oracle client>/product/jdbc/lib/classes111.zip könyvtárban található. A legfrissebb változatot az Oracle webhelyéről is letöltheti.

Írja be az Oracle-adatbáziskiszolgáló helyét az Adatforrás URL mezőbe. Az URL szintaxisa az adatbázistípustól függ. További információkért tekintse meg a JDBC-illesztőprogramhoz biztosított dokumentációt.

Oracle-adatbázis esetén az URL szintaxisa a következő:

oracle:thin:@gépnév:port:adatbázisnév

- a gépnév a számítógép neve, amely az Oracle adatbázist futtatja. A gépnév helyett a kiszolgáló IP-címe is állhat.

- a port az a port, ahol az Oracle adatbázis figyel. Kérdezze meg az adatbázis-adminisztrátortól a megfelelő portcímet.

- az adatbázisnév az Oracle adatbázis neve. Kérdezze meg az adatbázis-adminisztrátortól a megfelelő nevet.

### MySQL adatbázis

A MySQL adatbázis-kezelő illesztőprogramja a MySQL weboldaláról érhető el.

MySQL adatbázis esetén a szintaxis a következő:

mysql://gépnév:port/adatbázisnév

- a gépnév a számítógép neve, amely a MySQL adatbázist futtatja. A gépnév helyett a kiszolgáló IP-címe is állhat.

- a port a MySQL adatbázisok alapértelmezett portja, a 3306-os.

- az adatbázisnév az adatbázis neve.

## Adatforrás URL

Adja meg az adatbázis URL-címét. Például a MySQL JDBC-illesztőprogram esetén írja be: „mysql://<kiszolgálónév>/<adatbázis neve>”. A JDBC-illesztőprogrammal kapcsolatos további információkért tekintse meg az illesztőprogramhoz tartozó dokumentációt.

## JDBC-illesztőprogram osztálya

Írja be a JDBC-illesztőprogram nevét.

A JDBC-illesztőprogram használata előtt hozzá kell adni az ezt megvalósító osztály elérési útját. A LibreOffice - Beállításokz Eszközök - Beállítások - LibreOffice - Speciális panelen kattintson az Osztály útvonala gombra. Az útvonal-információk hozzáadása után indítsa újra a LibreOffice programot.

## Osztály tesztelése

A jelenlegi beállításokkal teszteli a kapcsolatot.

Hitelesítés

Adatbázistündér